Jegyzőkönyv

**Készült**: Őcsény Község Önkormányzata Képviselő-testületének 2016. február 10.-én 17 00órakor a Községháza tanácskozó termében tartott testületi üléséről.

# Jelen vannak:

Fülöp János polgármester

Fazekas Zsuzsanna képviselő

Csapai János képviselő

Kalányos János képviselő

Scultéty Erzsébet képviselő

**Távol van:**

Kozma Zoltánné alpolgármester

Kötelesné Hamrik Lilla képviselő

# Tanácskozási joggal:

Kondriczné dr. Varga Erzsébet jegyző

**Meghívottak:**

Horváth Gábor pénzügyi ea.

Csirzóné Kovács Éva óvodavezető

**Fülöp János polgármester:** Jó estét kívánok, sok szeretettel köszöntöm a jegyző Asszonyt, vendégeinket és a Képviselő-testület tagjait. Megállapítom, hogy a képviselő-testület határozatképes 4 fő jelen van. Kötelesné Hamrik Lilla képviselő Asszony és Kozma Zoltánné alpolgármester Asszony igazoltan távol tartózkodik. Csapai János képviselő kicsit később csatlakozik hozzánk. Jegyzőkönyv hitelesítőnek felkérem Kalányos János képviselő Urat, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 4 igen szavazattal, egyhangúlag az alábbi határozatot hozza:**

**21/2016.(II.10.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Kalányos János képviselőt kéri fel.**

**Fülöp János polgármester:** Ismertetném a Napirendi pontokat.

# NAPIREND

1. **A./ Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

Előadó: Fülöp János polgármester

**B./ Tájékoztató a Szociális Bizottság átruházott hatáskörében hozott döntésekről**

Előadó. Fülöp János polgármester

1. **Őcsényi Közös Önkormányzati Hivatal 2016. évi költségvetésének elfogadása**

Előadó. Fülöp János polgármester

1. **Őcsényi Tarkabarka Óvoda és Családi Napközi továbbképzési programjának felülvizsgálata**

Előadó: Csirzóné Kovács Éva óvodavezető

1. **Egyebek**

**1.Döntés a Szekszárd és Térsége Önkormányzati Társulás megszüntetéséről**

Előadó: Fülöp János polgármester

**2. Döntés közterület elnevezéséről**

Előadó: Fülöp János polgármester

**3. Árpád sor belterületi csapadékvíz elvezetéséhez tanulmányi terv elkészítése**

Előadó: Fülöp János polgármester

**4. 1956-os hősi emlékmű állítása**

Előadó: Fülöp János polgármester

**A képviselő-testület 4 igen szavazattal, egyhangúan, egyetért a napirendi pontok tárgyalásával.**

**I./A Napirend**

**Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Az elhangzottakkal kapcsolatban kérdése, észrevétele valakinek? Aki az I/A. napirendi pontot elfogadja, kérem, kézfelemeléssel jelezze.

**A képviselő-testület 4 igen szavazattal az alábbi határozatot hozza:**

**22/2016.(II.10.) Kt számú határozat**

**Őcsény Község Önkormányzatának Képviselő-testülete a polgármester tájékoztatóját a lejárt határidejű határozatok végrehajtásáról, az átruházott hatáskörben tett fontosabb intézkedésekről a kiegészítésekkel együtt elfogadja.**

### I./B. Tájékoztató a Szociális Bizottság átruházott hatáskörében hozott döntésekről

**Fülöp János polgármester:** Mivel Kötelesné Hamrik Lilla a Szociális Bizottság elnöke, nincs jelen ezért én ismertetem az előterjesztést. Ismerteti az előterjesztést (az előterjesztés a jegyzőkönyvhöz mellékelve).

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal, egyhangúlag az alábbi határozatot hozza:**

**23/2016.(II.10.) Kt számú határozat**

**Őcsény Község Önkormányzatának Képviselő-testülete a Szociális Bizottság tájékoztatóját az átruházott hatáskörben tett döntésekről a kiegészítésekkel együtt elfogadja.**

**II. Napirend**

**Őcsény Község Önkormányzata 2016. évi költségvetésének elfogadása**

**Fülöp János polgármester**: A költségvetésünk hiánymentes. Az önkormányzat bevétele 335. 865. 927.- Ft. Ennek jelentős része kötött felhasználású. A feladat alapú támogatások csak arra használhatók fel, amit az állam meghatároz. Az óvoda költségvetése és működése idén is biztosított, állami támogatásból és önkormányzati hozzájárulásból. Minden évben kiadásaink jelentős részét képezik a bérek és annak járulékai. Kb. 1,5 millió Ft-ot szeretnénk a hivatal épületére költeni.

Az óvodában tervezzük udvari játékok vásárlását, csoportszobák festését. Jövőre bölcsőde rendszerű óvodai csoportot is kell üzemeltetnünk. Tervezzük még a Széchenyi utcai útszakasz felújítását. Az Árpád soron a csapadék víz elvezetését, melyre pályázatot nyújtunk be. E mellett pályázunk még épületek korszerűsítésére, nyílászáró cserére, szigeteléssel és napelemmel való ellátására. Fejlesztési program keretében is lesznek kiírva pályázatok, viszont nyertes pályázat esetén a támogatás csak 75%.

A II. napirendi pontot a Pénzügyi Bizottság tárgyalta, átadnám a szót Fazekas Zsuzsannának a Pénzügyi Bizottság elnök Asszonyának.

**Fazekas Zsuzsanna a Pénzügyi Bizottság elnöke** a Pénzügyi Bizottság a II. napirendi pontot tárgyalta és elfogadásra javasolja.

**Fülöp János:** Aki a fenti rendelet tervezettel egyetért, kérem, kézfelemeléssel jelezze.

**A képviselő-testület 4 igen szavazattal, egyhangúlag az alábbi rendeletet hozza:**

**Őcsény Község Önkormányzata Képviselő-testületének 1/2016.(II.15.) önkormányzati rendelete a 2016. évi költségvetésről**

(A rendelet a jegyzőkönyvhöz mellékelve.)

**III. Napirend**

**Őcsényi Tarkabarka Óvoda és Családi Napközi továbbképzési programjának felülvizsgálata**

**Fülöp János polgármester:** átadom a szót Csirzóné Kovács Éva óvodavezető Asszonynak.

**Csirzóné Kovács Éva:** Ismerteti az előterjesztést (az előterjesztés a jegyzőkönyvhöz mellékelve. )

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 4 igen szavazattal, egyhangúlag az alábbi határozatot hozza:**

**24/2016.(II.10.) Kt számú határozat**

**Őcsény Község Önkormányzatának Képviselő- testülete az Őcsényi Tarkabarka Óvoda és Családi Napközi továbbképzési programját felülvizsgálta és azt a melléklet szerinti tartalommal jóváhagyja.**

**Felelős: Csirzóné Kovács Éva óvodavezető**

**Határidő: folyamatos**

**IV. Napirend**

**Egyebek**

**1 Döntés a Szekszárd és Térsége Önkormányzati Társulás megszüntetéséről**

17 27 Csapai János belépett a terembe.

**Fülöp János polgármester:** A Szekszárd és Térsége Önkormányzati Társulás működését felülvizsgálták, és megállapítást nyert, hogy a Társulás feladatköre - a belső ellenőrzési feladatok ellátása kivételével - kiüresedett. Ezért a Társulási Tanács úgy határozott, hogy a Társulást meg kellene szünteti.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 5 igen szavazattal, egyhangúlag az alábbi határozatot hozza:**

**25/2016.(II.10.) Kt számú határozat**

**1. Őcsény Község Önkormányzatának Képviselő-testülete a Szekszárd és Térsége Önkormányzati Társulás 2016. február 29. napjával történő megszüntetéséhez hozzájárulását adja.**

**2. A Képviselő- testület a Szekszárd és Térsége Önkormányzati Társulás Társulási Tanácsa által hozott 18/2015. (XII. 18.), valamint az 1/2016. (II. 4.), 2/2016. (II. 4.) TT határozatban foglalt, vagyonfelosztással kapcsolatos döntéssel egyetért és jóváhagyja.**

**3. A Képviselő- testület felhatalmazza a polgármestert a társulást megszüntető megállapodás aláírására.**

**Felelős: Fülöp János polgármester**

**Határidő: 1. pont tekintetében: 2016. február 15.**

**3. pont tekintetében: 2016. február 29.**

**Határozatról értesül: Szekszárd Megyei Jogú Város Önkormányzata**

**Pénzügy**

**Irattár**

**2. Döntés közterület elnevezéséről**

**Fülöp János polgármester:** Rózsa László őcsényi lakos azzal a kéréssel fordult a Képviselő- testülethez, hogy a tulajdonában álló 0239/9 hrsz.-ú ingatlan közterületi elnevezését határozzuk meg annak érdekében, hogy a Járási Hivatalban a lakcím bejelentkezésüket rendezni tudják.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 5 igen szavazattal, egyhangúlag az alábbi határozatot hozza:**

**26/2016.(II.10.) Kt számú határozat**

**Őcsény Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában, valamint az 5/2013. (III. 29.) önkormányzati rendelete 3. § (2) bekezdésében biztosított hatáskörében eljárva hozzájárul, Rózsa László és Rózsáné Gréczi Jolán 7143 Őcsény, Szekszárdi u. 7. szám alatti lakosok tulajdonát képező 0239/9 helyrajzi számú külterületi ingatlan „Rózsa tanya” megnevezéséhez.**

**A képviselő-testület felkéri a jegyzőt, hogy a szükséges intézkedéseket tegye meg.**

**Felelős: Kondriczné dr. Varga Erzsébet jegyző**

**Határidő: 2016. február 29.**

**Határozatról értesül: Szekszárd Megyei Jogú Város Önkormányzata**

**Pénzügy**

**Irattár**

**3. Árpád sor belterületi csapadékvíz elvezetéséhez tanulmányi terv elkészítése**

**Fülöp János polgármester:** Az Árpád sori árokban szinte folyamatosan áll a víz. A TOP program keretében szeretnénk pályázni ezen állapot megszüntetésére. Az egész árkot szeretnénk kikotortatni, az árok egy részrét kiköveztetni, átereszeket elhelyeztetni, ez által biztosítani a csapadékvíz szabad elfolyását a Báta csatornára, illetve az árok túlsó oldaláról a Baksa-tói árokba. Fontosnak tartom még, hogy a házaktól a csapadék elvezetése is az árokba történjen.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**27/2016.(II.10.) Kt számú határozat**

**Őcsény Község Önkormányzatának Képviselő-testülete az Őcsény Község Árpád sor belterületi csapadékvíz elvezetés TOP-2.1.3-15 pályázat benyújtásához szükséges tanulmányi terv elkészítésével - a mellékelt tervezési ajánlat elfogadása mellett, 707.000.- Ft+ÁFA összeg erejéig - a Gemenc Bau Tolna Építőipari és Szolgáltató Kft.-t (7100 Szekszárd, Tinódi út 7.) bízza meg.**

**A képviselő- testület felhatalmazza a polgármestert a szerződés aláírására.**

**Felelős: Fülöp János polgármester**

**Határidő: 2016. február 29.**

**Határozatról értesül: Gemenc Bau Tolna Építőipari és Szolgáltató Kft.**

**Pénzügy**

**Irattár**

**4. 1956-os hősi emlékmű állítása**

**Fülöp János polgármester:** Az 1956-os Magyar Szabadságharcosok Világszövetsége megkereste önkormányzatunkat. Úgy tudom Őcsényben is volt érintettje a forradalomnak. Az előkészületekhez Csapai Jánostól kérnék segítséget. Kopjafa vagy emléktábla felállítását javasolnám, mely október 23.-án ünnepélyes keretek között kerülne átadásra.

**Csapai János:** Vállalom a feladatot, utána nézek.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**28/2016.(II.10.) Kt számú határozat**

**Őcsény Község Önkormányzatának Képviselő-testülete az 1956-os forradalom és szabadságharc emlékére emlékmű állításáról határoz.**

**A képviselő- testület felkéri Csapai János képviselőt az emlékmű állításának előkészületeivel kapcsolatos teendők koordinálására, valamint az emlékmű típusának és helyének egyeztetésére.**

**Felelős: Csapai János képviselő**

**Határidő: 2016. október 31.**

**Határozatról értesül: 1956-os Magyar Szabadságharcosok Világszövetsége**

**Pénzügy**

**Irattár**

**Fülöp János polgármester:** Köszönöm szépen a figyelmet, a testületi ülést 1740 órakor bezárom.

Kmf.

Fülöp János Kondriczné dr. Varga Erzsébet

polgármester jegyző

Jegyzőkönyv hitelesítő:

Kalányos János

képviselő